જાપાની કવિતાનો મુખ્ય પ્રેરણાસ્ત્રોત નિસર્ગ છે. જાપાની કાવ્યચેતનાને સહસ્ત્રાબ્દિ જેટલાં સમયથી જે વિષયો પ્રિય લાગ્યા કર્યા છે તેના પર અછડતો દ્રષ્ટિપાત કરીએ તો આ વધુ સ્પષ્ટ થશે. આભમાં ઉડતા જંગલી હંસ, વસંતના આગમન છતાં અરણ્યમાં ક્યાંક-ક્યાંક બચી રહેલો બરફ, જેના આગમનનાં વધામણાં માટે જાપાનમાં ખાસ તહેવાર ઊજવાય છે તે સાકુરા એટલે કે ચેરીના પુષ્પોની બહાર, સવારે ખીલી સાંજ આવ્યે-આવ્યે તો કરમાઈ જતાં મોર્નિંગ ગ્લોરીનાં ફૂલ, ઊનાળાની રાત્રિએ ઝબૂકતા આગિયા, શરદ ઋતુનો પૂર્ણ ચંદ્ર, શિયાળાની હાડ થીજવતી ઠંડી, પાનખર આવ્યે મણિક્યેથી ગ્રથિત સરખાં રમ્ય થતાં જાપાની મેપલ વૃક્ષના પર્ણો, આકાશ-ધુમ્મસ-વાદળ-પવન-કીટકો..